सीतापुर जेल में बंद सपा सांसद मोहम्मद आजम खान हुए कोरोना वायरस से संक्रमित
सीतापुर जिला कारागार में निरुद्ध समाजवादी पार्टी के वरिष्ठ नेता और रामपुर के सांसद मोहम्मद आजम खान समेत 13 बंदी कोरोना वायरस से संक्रमित पाए गए हैं।
सीतापुर जिला कारागार के जेलर आरएस यादव ने शनिवार को बताया कि रैपिड एंटीजन परीक्षण और आरटीपीसीआर दोनों जांच में सांसद खान समेत 13 बंदियों की रिपोर्ट पॉजिटिव आई है।
उन्होंने बताया कि बुखार और खांसी की शिकायत पर उनसभी परीक्षण किया गया, पहले रैपिड एंटीजन और फिर आरटीपीसीआर के लिए नमूने भेजे गये जिनकी शुक्रवार को पॉजिटिव रिपोर्ट आई हैं। यादव के अनुसार आजम खान का उपचार कोविड-19 प्रोटोकॉल के तहत चल रहा है और उन्हें पृथक-वास में रखा गया है।
जेलर के मुताबिक आजम खान की हालत स्थिर है और वह चिकित्सकों की निगरानी में हैं। अन्य बंदी भी पृथक-वास में उपचाराधीन हैं।
जमीन हथियाने और अन्य आपराधिक मामलों में आजम खान अपने बेटे के साथ फरवरी 2020 से ही सीतापुर जिला कारागार में निरुद्ध हैं।
इस बीच समाजवादी पार्टी ने आज़म खान के लिए बेहतर चिकित्सा सुविधा की मांग़ करते हुए भारतीय जनता पार्टी की सरकार पर निशाना साधा है। शनिवार को समाजवादी पार्टी ने ट्वीट किया,“ अत्याचार और दमन की पर्याय भाजपा सरकार द्वारा सत्ता का दुरुपयोग कर सीतापुर जेल में जबरन बंद किए गए सांसद आज़म खान साहब का कोरोना वायरस से संक्रमित होना अत्यंत दुखद!”
सपा ने मांग़ की “आजम साहब की उम्र को देखते हुए सरकार उन्हें तत्काल जेल अस्पताल से बाहर निकाल किसी उच्चस्तरीय अस्पताल में भर्ती कराए ।”
देशभर के जेल लगातार ख़तरनाक होते जा रहे है। आज ही दिल्ली के तिहाड़जेल में बंद बिहार के पूर्व सांसद और आरजेडी के बाहुबली नेता शाहबुद्दीन की मौत भी कोरोना वायरस से हुई है। जबकि दिल्ली दंगे के कथित आरोपों में दिल्ली की जेल में बंद एक्टिविस्ट उमर खालिद कोरोना संक्रमित हने की खबरे आई। जबकि उत्तर प्रदेश के ही जेल में बंद केरल के पत्रकार सिद्दीक कप्पन की हालत भी नाजुक बताई जा रही है ,उनके ममाले में सुप्रीम कोर्ट ने हस्तक्षेप करते हुए कहा की उन्हें बेहतर इलाज़ के लिए दिल्ली भेजा जाए। अब आज़म खान भी कोरोना संक्रमित हो गए है। जबकि देश के कई जेलों में कोरोना विस्फ़ोट हो चूका है। ऐसे में एक सवाल जोउठ रहा है क्या जेलों में बंद विचारधीन कैदियों की जान जोख़िम क्यों डाल जा रहा है ? क्योंकि हमारे जेलों में उसकी क्षमता से कही अधिक कैदी भड़े हुए है। कई समाजिक संगठनों ने जेलों में बंद सामजिक और राजनैतिक कार्यकर्ताओ को जिन्हे किसी षड्यंत्र के तहत जेल में रखा गया है उन्हें तत्काल जमानत पे रिहा करने की मांग भी उठा रहे है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva